རྒྱན་དྲུག་མཆོག་གཉིས་ཞེས་མགོན་པོ་ཀླུ་སྒྲུབ་དང༌།འཕགས་པ་ལྷ།འཕགས་པ་ཐོགས་མེད།དབྱིག་གཉེན་ལ་སོགས་པའི་རྒྱ་གར་གྱི་སློབ་དཔོན་ཆེན་པོ་འདི་ཚོའི་གསུང་རྣམས་བོད་ཀྱི་ནང་པའི་ཆོས་ཀྱི་རྩ་བ་འཛིན་ས་བྱེད་ཀྱི་ཡོད།མཁས་པ་འདི་ཚོས་ནང་པའི་ཆོས་ལ་འགྲེལ་བཤད་རྒྱག་སྟངས་དེ་མདོར་ན་སངས་རྒྱས་བཅོམ་ལྡན་འདས་ཁོང་རང་གི་བཀའ་ཡིན་ན་ཡང་དེ་བརྟག་དཔྱད་བྱེད་དགོས་པར་གསུང་གི་ཡོད།དཔེར་ན།བཅོམ་ལྡན་འདས་ཀྱི་གསུང་འདི་ལ་བརྟག་དཔྱད་ཅི་ཙམ་བྱས་ན་ཡང༌།འདི་དོན་ལ་གནས་པ་སྒྲ་ཇི་བཞིན་པ་ཡིན་པས་ཁས་བླངས་ཆོག་པ་དང༌།ཁས་ལེན་དགོས་པ་ཞིག་རེད།